
Poésie concrète, poésie visuelle-cinétique et ordinateur 

d'Alessio Liberati 

décembre 2008 


Es pot anomenar poesia visual el conjunt d'obres basades en un principi d'interacció entre escriptura i imatge, 
en art i en literatura. Aquest conjunt de relacions conté diverses subclasses entre les quals la poesia 
figurativa, el cal·ligrama, la poesia espacial, la Poesia Visiva, la vídeopoesia, l'holograma poètic, etc. i, en 
particular, la poesia concreta i la poesia cinètica. 

La Pooesia Concreta i l’ordinador 

La Poesia Concreta ha estat un dels més importants moviments artístics-literaris internacionals nascuts al 
segle XX 2. Entre els fundadors del moviment s'hi troben Augusto i Haroldo de Campos 3 així com Decio 
Pignatari 4, noms esdevinguts «històrics». Però en el benentès que el mott «històrics» no significa «estàtics», 
ja que de Campos et Pignatari feien servir ja la programació JavaScript, Shockwave i Flash per crear poemes 
concrets-cinètics, la majoria interactius. 

A l'inici de les seves experimentacions, realitzaven poemes cinètics senzillsils, com el poema bomba 
d’Augusto de Campos que es pot veure a la següent adreça: http://www2·uol·Com.br/augustodecampos 
/bomba.htm entre 1983 i 1997. El poema més conegut d'aquest gènere ha estat Beba Coca Cola de Decio 
Pignatari que encara es pot veure en versió cinètica i sonora a Youtube: http://www. youtube.com 
/watch?v=JrKGOxfPLiO 

Després van crear cine-poemes, entre els més interessants dels quals es troba Pulsar d' Augusto de Campos 
(amb música de Caetano Veloso) o també Life de Decio Pignatari que és un exemple perfecte del que 
s'anomena «concretisme poètic». Aquest ha recuperat moltes vegades el procediment de l'ideograma, cercant 
un punt de fusió entre paraula i imatge, es pot veure que les lletres L, I, F, E són visualitzades en successió 
temporal, després superposades per formar l'ideograma xinès que correspon al Sol i, finalment, desplegades 
per formar el mot LIFE. 


La poesia visual-cinètica i l’ordinador 

Velocidade (1962) per Ronaldo 

Es pot dir que la informàtica ha influenciat la poesia visual-cinètica, des dels anys 1980. Efectivament, 
l'ordinador ha resultat ser una eina particularment eficaç per a crear poemes visuals-cinètics, com Ininstante 
d'Augusto de Campos, en el qual un simple «clic» sobre el ratolí comença la recombinació de certes síl·labes 
per formar diverses paraules, o com Recvcled de Giselle Beiguelman en el qual un flux continu de lletres a 
partir dels marges de la pantalla és devorat en el punt on es posa el cursor fent clic amb el ratolí. 

Però molt sovint, els poemes cinètics digitals no permeten al lector una veritable participació en l'obra, ja que 
es desenrotllen en un espai-temps que no és el de la lectura 5. Per exemple ens pot captivar la bellesa de 
l'animació The Dreamlife ofLetters (La vida somniada de les Lletres), creada l'any 2000 pel poeta americà 
Brian Kim Stefans, però la nostra participació interactiva amb l'obra és dèbil i un es troba en una posició que 
és més la d'un espectador que la d'un lector. 



Psyché (détail) d'Alessio Liberati 

Però s'ha d'atribuir, pel cap baix, a aquestes obres tot la seva importància, sobretot a les concebudes 
específicament per a i per l'ordinador i, en particular, a les obres interactives, cal reconèixer tanmateix que, 
d'una manera general, l'ordinador no és un instrument indispensable per permetre el moviment de lletres, 
paraules i versos. En efecte, el moviment virtual imaginat pel lector, en el moment de la lectura d'una 

successió de lletres col·locades oportunament, pot ser de vegades més eficaç que el moviment real produït 
per l'ordinador, excepte que amb l'ordinador el lector és invitat a jugar el paper d'«activador» d’una dimensió 
temporal que pot controlar. 

A propòsit d'això, es poden trobar diversos exmeples en la poesia visual del passat i del present, com: 

- les «paraules en llibertat» de F.T. Marinetti (veure ZANG TUMB TUUM,1914) 

- Velocidade (1962) de Ronaldo Azeredo 

- les obres de Pierre i llse Garnier (Espacialisme) 

- més recentment, les obres d'Alessio Liberati, sobretot els Poèmes Chromodynamigues (eBook 1991-2008) , 
realitzats en format PDF. 


the Bars ofthe Sky (detall) d'Alessio Liberati 



the Bars ofthe Sky (detall) d'Alessio Liberati 


Davant d'aquests poemes el lector ha de participar activament interactuant amb l'obra, atès que, per llegir, ha 
d'efectuar un «moviment ocular orientat». Aquest moviment ocular produeix la impressió d'un moviment virtual 
de les lletres (virtual perquè les lletres romanen físicament immòbils sobre el full). Es pot dir que no hi ha 
moviment sense lectura 6. L’acció del lector no consisteix únicament a fer clic amb el ratolí, el que seria més 
aviat la causa inicial del moviment, l'acció produeix en realitat el moviment des de l'inici fins al final de 
l'experiència. 

Who Am I? d'Alessio Liberati 



Qu’est ce que les nuages? d'Alessio Liberati 

the Bars ofthe Sky (detall) d'Alessio Liberati 


Els formats digitals PDF i PPT 

Tret de la qüestió del moviment, l'ordinador continua sent un instrument fonamental en la realització d'obres 
poètiques-cinètiques, per exemple quan crea dimensions espacials 7 i/o temporals 8, que no existeixen en la 
poesia impresa sobre paper. 

El format PDF, per exemple, revoluciona la lectura d'un poema visual, ja que permet «viatjar» a l'interior dels 
versos 9, gràcies a l'eina «lupa» du PDF; aquesta operació és possible només sobre la pantalla de l'ordinador 
gràcies al format PDF, mentre que ni tan sols amb una lupa real no s'arriba a tanta nitidesa en l'obra impresa. 
Així el format PDF pot ampliar enormement les dimensions espacials de les obres de dues dimensions. 



vortex ofevents( detalli) d'Alessio Liberati 


De la mateixa manera, el format PPT (Power Point) crea noves possibilitats de dimensió temporal, per 
exemple, una obra visual-cinètica, constituïda per una successió de «fotogrames» en format PPT, pot ser 
fullejada prement simplement una tecla del teclat. Això permet percebre el temps d'una manera molt més 
precisa que sobre les pàgines d'un llibre. Veure, a tall d'exemple, el poema cinètic en format PPT The Place of 
Utopia i establir una comparació imaginària entre aquest poema en PPT (2008) i el mateix poema imprès en 
paper (versió italiana, 1991). 

The Place of Utopia (Captura de pantalla - instantània 1) d'Alessio Liberati 


En conclusió, es pot dir que l'ordinador ofereix certament nous mitjans d'invenció i de creació pel que fa a la 
poesia visual-cinètica, provocant de vegades una veritable transformació del paisatge poètic habitual, tant en 
l'aspecte formal com en el del contingut. Però aquestes noves experimentacions representen una real 
progressió a nivell estètic i cognitiu? 


Notes 

1. Llevat que no vulguem definir aquest conjunt més precisament, com Cario Belloli en el seu manifest Poesia 
Audiovisual: nota per una estètica de l’audiovisualisme, 1959 

2 El sentit més pur del terme «concret», referit a la poesia però també a la pintura i a la música (la Música 
Concreta -fundada a la postguerra per Pierre Schaeffer- ha tingut una certa importància en el 
desenvolupament inicial de la música electrònica), ha estat ben resumit pel filòsof, físic i escriptor, Max Bense 
que escriu: «l'objectiu o el sentit de l'obra és l'obra mateixa, que s'identifica amb la sevga realització 
concreta... el terme "concret" ha de ser efectivament entès (veure Hegel) com el contrari del terme 
“abstracte”» (BENSE Max. Concrete Poetry, 1965). Com es menciona en el «Pla pilot per a la poesia 
concreta», elaborat entre 1953 i 1958: «el poema concret és un objecte en ell mateix i per a ell mateix». 

3 Escriptor brasiler nascut el 1929 i mort el 2003, un des fundadors del grup poètic Noigrandes que es pot 
escoltar a Youtube: http://ca.voutube.com/watch?v=OoKlfaObVWs 

4 Escriptor brasiler nascut el 1927, un altre fundador del grup poètic Noigrandes amb els germans de Campos 

5 Clément Jean, La poésie numérique existe-t-elle ?, 2007 : http://www.cndp.fr/themadoc/poesie sonore 
/numerique-lmp.htm 

6 Es poden fer gairebé les mateixes consideracions a propòsit de la dimensió sonora de la poesia visual- 
cinètica (i de la poesia en general), en relació a altres formes d'art visual-sonor: la poesia invita al lector a 
jugar un paper actiu en la producció de sons - per la lectura - et no simplement un paper d'oient. 

7 veure Liberati Alessio. Poèmes Chromodynamiques, eBook 2008 : http://www.cineqrafica.it/poesia%20visiva 
/eBooks.htm 

8 veure Liberati Alessio. The Place of Utopia, poème cinétique en format PPS : http://www.cineqrafica.it 
/poesia%20visiva/iluoqodellutopia.htm 

9 ibid, nota 5 


Referències 

Alessio Liberati va néixer a Cagliari (Sardenya, Itàlia) el 1970. Despçres de cursar estudis d'art i ciència (física 
i estudi de xarxes neuronals) ha estat membre de la redacció de la revista poètica Erbafoglio. S'interessa per 
la poesia «verbo-visual» des d'un punt de vista artístic, crític i didàctic. A les seves produccinóns, adopta 
diverses formes expressives com el cal·ligrama, la Poesia Visual, el poema concret, el poema cinètic, erl 
poema-objecte i el poema interactiu. Contribuint al moviment artístic internacional contra la guerra, realitza a 
partir del 2002, poemes visuals per al web. El 2005 ha fundat i realitzat la seu d'art i cinema Cinegrafica. Ha 
participat en diverses exposicions col·lectives i festivals tant a Sardenya, com a itàlia, els estats Units, Japó, 
França, Hongria. Ha ensenyat escriptura visual, entre altres, al Laboratorio di scrittura visuale de l'institut 
Calasanzio, Sanluri(CA). Entre les seves produccions, cal citar les seves nombroses intervencions en xarxa 
com www.imediata.com, poesia visual brasileira (Osservatorio, www.cinegrafica.it) 2004, i Poesia Visiva, 
Eugenio Miccini e il fuoco di Erbafoglio i http://www.manifestosardo.org 2007, així com pel·lícules i vídeos com 
II Luogo dell’Utopia (The Place of Utopia), vídeo digital de 2008. 

